બધું જ બરાબર ચાલતું હતું અને ચિરનિંદ્રામાં પોઢેલા ગાંધીનો ક્લોઝ અપ લેવાનો થયો ત્યાં જ અચાનક રિચર્ડને લાગ્યું કે આ ડમી (પૂતળું) ક્લોઝઅપમાં બરાબર નથી લાગતું (મતલબ કે પકડાઈ જાય છે !) અચાનક રજા માણતાં ‘ગાંધી’ ની રજાને લશ્કરી ધોરણે બરખાસ્ત કરીને બોલાવવામાં આવ્યાં અને પૂતળાના બદલે બૅનને સુવાડીને ક્લોઝ અપ લેવામાં આવ્યો. અંતે આ અતિ મહત્વનો અને ઐતહાસિક શોટ પૂરો થયો. ગેટ પર ઉભેલા પોલીસોના કહેવા પ્રમાણે તેમણે 4,00,000 લોકોને અંદર આવવા દીધાં હતાં તથા યોગ્ય કપડાં આપ્યા હતાં. તો આમ આ શોટ ફિલ્મ ઈતિહાસમાં સૌથી વધુ એક્સ્ટ્રા કલાકારો (25,000) તથા સૌથી વધુ લોકોને ફિલ્માવતો સીન હતો ( જે કદાચ વિશ્વ વિક્રમ છે ) !